Операция чистый воздух (узбекский вариант)\n"Тоза ҳаво" операцияси\nАтмосферанинг ифлосланиш даражасини экологлар махсус индекс орқали аниқлайдилар. Sputniknews-uz.com маълумотларига кўра, "Ўзбекистон пойтахтида сўнгги 2 йилда АИИ бешта модда бўйича 3,6 даражадан юқори бўлмади, бу эса ифлосланишнинг паст даражасига тўғри келади".\nVollaracis.com'нинг хабар беришича: "Пойтахтдаги экологик ҳолат устидан олиб борилган доимий мониторинг давомида ўзбек экологлари томонидан Тошкент шаҳри АИИ аниқланди: 1999 йилда у 6,48ни, 2007 йилда эса — 5,71 ни ташкил қилди. АИИ шкаласисига кўра, пойтахтда ҳавонинг ифлосланиш даражаси юқоридан нисбатан юқори орасида бўлади.\nВазият аслида қайдайлигини Anhor.uz жамоаси ўрганиб чиқди\nОддий инсон учун Тошкентда ҳавонинг тозалигини тоғли манзара англатади\nБаъзида улар аниқ қиёфага эга, йилтиллаб турган қор қолдиқлари кўриниб туради, улар худди икки қадам нарида тургандек.\nЛекин шундай кунлар ҳам бўладики, тоғлар бўзрайган туманда қолиб кетади, ва хатто шаҳар смог остида қолди деган гап-сўзлар урчийди\nЗарарли моддаларни ҳавода доим ҳам кўриб бўлмайди\nАтмосферанинг ифлосланиш индекси — бу ифлосланиш даражасининг комплекс белигидир. Уни аниқлашда бир неча ифлослантирувчи моддаларнинг ўртача кўрсаткичи умумлаштирилади. Шунингдек уларнинг хавфлилик даражаси — маълум концентрациядаги у ёки бу модда инсон саломатлигига қандай зарар етказиши мумкинлиги ҳисобга олинади. Кўрсаткичлар рухсат этилган меъёрлар билан солиштирилади. АИИ сурункали, узоқ ифлосланишни кўрсатади. АИИ даражаси касалланиш кўрсаткичи билан ҳам боғлиқ.\nАИИнинг энг юқори даражаси\nАИИнинг юқори даражаси\nАИИнинг паст даражаси\nШунингдек "тутилган ва зарарсизлантирилган ифлослантирувчи моддалар" кўрсаткичи мавжуд. У газчангтозаловчи ускунанинг самарадорлиги ҳақида тасаввур беради. Давлат статистик ҳисоботлар маълумотларига кўра, ҳар йили газчангтозалагич тизимлари томонидан 2000 минг тоннадан зиёд ифлослантирувчи моддалар тутилади. Ушбу амалдаги тизимлар самарадорлиги 45% дан 99,5%гача фарқланади.\nКим, қандай ва нимани ўлчайди? Ўзбекистонда атмосфера ҳавосининг ҳолати устидан мониторинг олиб боришнинг уч тури мавжуд. Бунга доимий назорат, стационар экопостлар ва йирик акциялар киради.\n«Тоза ҳаво» операцияси ҳар йили Экология ва атроф-муҳитни муҳофаза қилиш давлат қўмитаси билан Ички ишлар вазирлиги ва Соғлиқни сақлаш вазирлиги томонидан бир неча босқичда ўтказиб келинади.\nТошкентда 2000 йилдан бери махсус экологик гуруҳ фаолият юритиб келади. У ҳар куни Тошкент халқа автомобил йўлида жойлашган йўл ҳаракати хавфизсилиги постларида чиқинди газларнинг токсиклигини назорат қилади ҳамда зарарли чиқиндиларни камайтириш бўйича чоралар кўради. Ҳайдовчилар йўлларда тез-тез бўлмаса-да, ушбу хизмат фургонларини учратиб туришади.\nРеспублика бўйлаб 63 та стационар постлар ишлайди. Мониторинг дастури 5 та асосий ифлослантирувчини ўз ичига олган: чанг (қаттиқ муаллақ зарралар), углерод оксиди (ис гази), азот диоксиди, сульфат диоксиди, азот оксиди. Бошқа параметрлар (аммиак, фенол, формальдегид, озон, хлор, қаттиқ фторидлар, фторли водород) ўлчов дастурига саноат чиқиндилари таркиби ва ҳудуд ўзига хосликларига қараб қўшилади. Атмосфера ҳавосининг ҳолати устидан кузатувлар ҳар куни суткасига 3 маҳал амалга оширилади.\nТошкентда метеорологик кузатувлар 1867 йилнинг декабридан бери амалга ошириб келинмоқда.\n1870 йилнинг мартидан "Туркестанские ведомости" газетасида об-ҳаво ҳамда метеокузативлар ҳақида маълумотлар чоп этилади. 1873 йилда Тошкент астрономик ва физик обсерватория ўз ишини бошлади. 1876 йилнинг сентябрида Тошкент метеостанцияси — ҳозирги кунда ҳам фаолият юритаётган обсерватория очилди.\n2017 йилда мазкур тадбирнинг биринчи босқичи якунига етди. Иккинчи босқич эса ноябрь ойидан ишга тушади.\nАкция биринчи қисмининг натижаси сифатида қуйидагиларни келтириш мумкин. 140 226 та автотранспорт воситалари текширувдан ўтказилди, токсиклик ва тутунликни аниқлашга қаратилган махсус рейдлар ўтказилди. Юқори токсиклик ва чиқинди газ тутунлари мавжуд автомобиллар сони 5%ни ташкил қилиб, бу борада ўтган йилги кўрсаткич такрорланди.\nҲавони муҳофаза қилиш қонунчилигини бузгани учун ЙҲҲБ органлари томонидан 1 246 та шахс умумий қиймати 238414,020 минг сўм миқдорида жаримага тортилди. Чиқинди газларда ифлослантирувчи моддалар таркибини тегишли меъёрларга мослигини назорат қилиш бўйича ўтказилган тадбирларнинг натижасида атмосферага зарарли моддалар чиқишини 14 тоннага камайди.\n"Тоза ҳаво" операцияси давомида автотранспорт воситалари ЙҲҲББ йул-патрул хизмати (ЙПХ) томонидан кўчма экологик ва стационар постларда текширувдан ўтказилди. Мулк шаклидан қатъий назар корхоналарга тегишли бўлган автомобиллар автойўллар ва магистралларда, гараждан йўлга чиқишдан олдин ва қайтаётганда, шунингдек умумий фойдаланиш автовокзаллари ва транспортларнинг сўнгги бекатларида текширувдан ўтказилди.\nАввалги йилларда мазкур тадбирни ўтказиш тажрибаси шуни кўрсатмоқдаки, ҳайдовчилар бундай текширувларга тўғри муносабатда бўляпти. Улар биладики, шахсий ёки уларга ишониб топширилган хизмат автотранспортининг техник ҳолати устидан ғамхўрлик бу уларнинг шахсий саломатлиги ва фарзандларнинг баркамол тарбияси ҳақида қайғуриш деганидир".\nТошкент шаҳар ИИББ ЙҲҲБ жамоатчилик ва ОАВ билан алоқалар бўлинмаси инспектори\nҲавони нима ифлослантиради?\nТадқиқотлар шуни кўрсатдики, мегаполис ҳавосининг ифлослантирувчи асосий манбалар — бу қурилиш индустрияси ва автотранспорт воситалари ҳисобланиб, уларнинг ҳавони ифлослантиришдаги улуши 94% ни ташкил қилади. Шунингдек ҳаво таркибини ифлослантирувчи бошқа манбалар ҳам мавжуд:\nметаллургия, кимё, енгил ва озиқ-овқат саноати, бироқ ушбу тармоқлар корхоналари рухсат этилган санитар меъёрлардан ошириб юбормайди.\nШунингдек "тутилган ва зарарсизлантирилган ифлослантирувчи моддалар" кўрсаткичи мавжуд. У газчангтозаловчи ускунанинг самарадорлиги ҳақида тасаввур уйғотади. Давлат статистик ҳисоботлар маълумотларига кўра, ҳар йили газчангтозалагич тизимлари томонидан 2000 минг тоннадан зиёд ифлослантирувчи моддалар тутилади. Амалдаги ушбу тизимлар самарадорлиги 45% дан 99,5%гача фарқланади.\nЎзР Давлат экология қўмитаси маълумотларига кўра, 1990-йиллардан Тошкентда автотранспорт воситалари сони 2,6 барорарга ошди.\nТранспорт транспортга душман. Агарки шаҳар йўлларида замон техник талабларига жавоб бермайдиган, хизматини ўтаб бўлган автомобил, эскирган чет эл русумли уловлар ҳаракатланаётган бўлса, ва умумқабул қилинган стандартларга мос келмайдиган паст навли ёқилғидан фойдаланилса, шунингдек йўл ҳаракатини бошқариш тизимлари мукаммал, йўл устки қоплами эса яхши бўлмаса, атмосферага зарарли моддалар чиқими ҳам кўп бўлади.\nҲавонинг ифлосланиш даражаси ва кассаланиш ҳажми ўртасида миқдор жиҳатидан ўзаро боғлиқлик бор. Ифлосланиш қисқа муддатли (ўткир респираторли) ва узоқ муддатли (сурункали) касалликларни чақириши ёки ошиб кетишига сабаб бўлиши мумкин.\nСаломатлик учун энг катта зарарни чанг, ҳавода учиб юрадиган органик бирикмалар (фенол, формальдегид, бензол, толуол, фурфурол, ацетон, углеводородлар, бенз(а)пирен), таркибида олтингугурт бўлган газ, азот оксидилар таркибидаги оғир металларнинг узоқ муддатли таъсири келтиради.\nТурар жойларда кимёвий омиллар хавфи — учувчи органик бирикмалар (фенол, формальдегид, бензол, толуол, стирол, этилбензол), маиший газда ёнувчи маҳсулотлар (углерод окиси, азот окиси), шунингдек чанг, чанг митаси, моғорлаган қўзиқоринлар, тамаки тутуни, оғир металл ва бошқалар.\nМазкур ифлослантирувчиларнинг таъсири оқибатида аллергик касалликлар— бронхиал астма, атопик дерматит, поллиноз ва ҳ.к. вужудга келади. Аллергик касалликларга мубтало бўлган беморларнинг ярмида хона ичида зарарли моддаларнинг юқори кўрсатикичини аниқлаш мумкин. Шу билан бирга Тошкентда ҳозирги даврда турар жой сифати ва унинг инсон саломатлигига таъсири ҳақида маълумотлар йиғишнинг марказлашган тизими деярли йўқ.\nАлбатта, республикамизда атмосфера ҳавосига зарарли моддаларни чиқиб кетишини назорат қилиш бўйича чора-тадбирлар амалга ошириб келинмоқда: тегишли норматив-ҳуқуқий база мавжуд, Чиқиндилар ва ифлослантирувчиларни кўчириш Миллий регистри яратилган, бу атмосфера ҳавосининг сифатини бошқаришни яхшилаш имконини берса-да, етарли эмас.\nАвтотранспортдан чиқаётган газлар билан атмосфера ҳавосига 200 га яқин компонентлар чиқиб кетади. Канцероген хавфига энг катта хиссани 1,3 бутиден (84,8%) қўшади, ундан кейин бензол (8%) туради, сўнг формальдегид (5,6%) ва қурум (1,4%). Қолган бошқа канцероген бирикмалар (ацетальдегид, қўрғошин, стирол, бенз(а)пирен, кадмий, никель) нинг хиссаси умумий хавфнинг 0,4%ни ташкил қилади.\nЗарарли моддалар бирикмаси энг кўп таъсчан ҳаракатда бўлиб, маҳаллий ва умумий ҳимоя омилларини заифлаштиради. Атмосфера ҳавосидаги кимёвий бирикмаларнинг паст концентрациялари эса хаттоки инсон саломатлигига салбий таъсир қилишга қодир.\nҚандай чоралар кўрилмоқда?\nКўплаб саноат корхоналари ёпилди ёки шаҳар четига кўчирилди.\nКимёфармзавод, Винозаводи, Каноп фабрикаси, Чинни заводи каби корхоналар шаҳар марказидан чиқариб ташланган бўлса, Чкалов номидаги авиазавод, Тошкент трактор заводи фаолиятити тўхтатди.\nАлбатта, Тошкентда саноат корхоналари ҳали хам ишлаб турибди. Лекин уларнинг сони кўп эмас.\nКатта миқдордаги маблағ шаҳар йўловчи паркини алмаштириш ва янгилаш, автотранспорт воситасини экологик хавфсиз ёқилғи турига алмаштиришга йўналтирилди.\nБундай автобусларни бугун Тошкентда учратмайсиз\n2.\tИкарусларни камдан кам ҳолларда шаҳарлараро трассаларда учратиш мумкин.\nТроллейбуслар энди тарихда қолди\nЯқин вақтлардан бери Тошкентда трамвайлар ҳам йўқ\nМана шундай автобуслар пойтахт кўчалари бўйлаб ҳаракатланмоқда\nМаршрут таксилари жудаям қулай ва узоқ бўлмаган масофага йўловчини тезда элтади\nТошкент бўйлаб яна экскурсион даблдекерлар ҳаракатланмоқда\nЭтил бензини истеъмол қилиш ҳажми минимумга туширилди, 1991 йилдаги 100%дан 2014 йилнинг бошида 4%га, бу эса онкологик касалликларни чақирувчи қўрғошин бирикмаларини ҳавога чиқиб кетишини тўла қисқартириш имконини берди.\nИшлаб чиқилган тадбирларга мувофиқ ҳар йили 500дан ортиқ автомобиллар газ ёқилғисининг альтернатив турига ўтказилмоқда, бироқ ушбу чора аста секинлик билан амалга оширилмоқда. Ҳозирда шаҳар автопаркида уловларнинг бор йўғи 23%и газга ўтди холос. Бу иқтисодий томондан ҳам жуда қулай, кўплаб ҳайдовчилар ўзлари мустақил равишда газ мосламаси ёки гибрид двигателларга ўтмоқда. Сабаби оддий: бунинг натижасида автоуловда юриш анча арзонлашади.\n"Мен бир неча йиллардан бери газда юраман. Бу бензинга қараганда анча арзонроқ. Балиқ овига боришни хуш кўраман, устига вилоятда қариндошларимни кўпи яшайди. Машинам гибрид, керак пайтда бензинда ҳам, газда ҳам юра оламан. Лекин бензин қиммат, шунинг учун ҳам газ қуйишга улгурмасам, бензинда юраман".\n«Собиқ иттифоқ даврида АИ 80 таркибида оғир металлар кўп эди. Ҳозир эса ёқилғи бозори конъюнктураси тозалаш даражасини оширишни тақозо қилмоқда. Евро 4 ва евро 5 стандартлари мавжуд. Бу АИ 80 тоза эмаслигини билдирмайди, у тозаланиши ва стандартларга мос келиши лозим. Лекин шу тозаланган бензин ҳам зарарли модда чиқаради. Бу вазиятда газ анчайин экологик ёқилғи ҳисобланади. Унинг таркибида оғир металлар йўқ, деярли тўлалигича ёнади ва суюқ ёқилғига нисбатан бир хилдир, шунинг учун ҳам ундан кам токсик моддалар чиқади».\n, «Ырызстан» жамоат фонди директори, эколог\nАвтомобиллардан чиқаётган зарарли чиқиндиларни минималлаштирадиган технологиялар ҳам бор. Бу каби автоуловларнинг протопиплари юртимизда ишлаб чиқарилган ва ҳозирда Остонада ўтаётган Экспо 2017 кўргазмасида тақдим қилинди. Биринчи автомобил бензин ва этанол аралашмасида юради, иккинчиси – бензин ва водородда, учинчиси – электрокар ҳисобланади.\nБундан ташқари ҳаракатни бошқариш тизими ҳам оптималлашмоқда. Автоматик тартибга солиш технологиялари ҳам жорий қилиняпти. Асосий, ҳаракат тиғиз чорраҳаларда кузатув камералари ўрнатилган ва автоматлаштирилган бошқарув тизими йўлга қўйилган. Ушбу чоралар нафақат йўл ҳаракати қоидаларига риоя этишни назорат қилиш, балки тиғиз вақтда ҳаракат трафикини оптимал тақсимлашга қаратилган.\nТошкентда сўнгги йилларда кўплаб йўллар қайтатдан қурилиб, шаҳар кўчалари реконструкция қилинди. Янги йўл кесишмаларию кўприклар барпо этилди. Аввалари жуда кўп автоуловлар тўпланиб турадиган жойларда ҳаракат камайди. Мисол учун, Новза метроси ёнидаги катта кесишма. Бу автомобил ҳайдовчиларига катта қулайликларни туғдиради, шу билан бирга экологик ҳолатни яхшилайди. Сабаби катта чорраҳада автоуловларнинг тўпланиши натижасида чиқиндилар ҳажми 20% га ортади.\nҲавони тозаловчи муҳим восита яшил экинлар ҳисобланади. Шаҳар кўчаларини, айниқса Тошкентдаги кўпҳаракатли трассаларни чиқиндиларнинг салбий таъсирини сусайтирадиган "яшил экран"лар, ўзига хос фильтрлар ўраб туради. Тошкентнинг манзарасини кўкаламзорлаштириб турадиган 220 дан ортиқ дарахт ва бутлар бор, улар 102 тур ва 48 та оилага мансуб. Тошкентда яшил экин майдонлар ҳудуди 15,2 минг гектар атрофида ёки шаҳар ҳудудининг 30% дан ортиғини ташкил қилади.\nТошкент кўчалари бўйлаб турар жойларни йўлдан ажратиб турувчи яшил экранлар ўрнатилган. Ижтимоий тармоқларда яқин ўтмишда чинор дарахтларининг кесилиши юзасидан катта баҳс-мунозара бўлди. Дарахтлар кесилиши тўхтатилди, эндиликда бунинг учун Давлат экология қўмитасидан тегишли рухсат олиш керак бўлади.\nҲар ким нима қила олиши мумкин?\n90-йиллардан бери Тошкентда автомобиллар сони икки хисса кўпайган бўлса-да, чиқиндилар ўртача ҳар бир автомобилга солиштирганда деярли 2,5 баробарга камайди, шунинг учун ҳам чиқиндилар ҳажми камайиб бормоқда.\nМегаполисда ҳаво тозалиги нуқтаи назаридан вазият нисбатан яхши. Гидрометмарказнинг ҳар кунги ахбороти атмосферанинг ифлосланиш даражаси пасайгани ҳақида хабар беради. Бунга ҳам ҳокимият томонидан, ҳам алоҳида фуқаролар томонидан амалга оширилаётган кўплаб тадбирлар имкон беряпти. Амалиёт шуни кўрсатмоқдаки, ҳайдовчиларнинг экохулқи иқтисодий томондан афзал, шунинг учун ҳам бундай хулқ тез сингиб, кенг тарқалмоқда. Машиналар сони ошяпти, саноат ривожланаётир. Шу жиҳатдан тоза ҳавода умр кечириш ва нафас олиш учун доимий мониторинг ва атроф-муҳитни муҳофаза қилиш бўйича барча даражада тобора жиддий чоралар кўриш жудаям муҳим.


ЎЗБЕКИСТОНДА МДҲДА ЯГОНА БЎЛГАН ЯНГИ ЗАВОД БАРПО ЭТИЛАДИ - Darakchi\nИҚТИСОДИЁТ 05.12.2017, 13:16\n«Ўзиккиламчиранглиметалл» АЖ матбуот хизматининг хабар беришича, завод дунёнинг саноат аккумуляторлари бозорида етакчилардан бири бўлади. Ишлаб чиқаришнинг барча босқичларини ўз ичига олган мазкур лойиҳа МДҲда ягона саналади.\nЗавод Unicor Co. Ltd (KOREA) Жанубий Корея ишлаб чиқарувчиларининг юқори технологик ускуналари билан жиҳозланади. Бугунги кунда кореялик ҳамкорлар билан ҳамкорлик қилиш иқтисодиётимизнинг асосий йўналишларидан бири саналади. Бунга Ўзбекистон Республикаси Президенти Шавкат Мирзиёевнинг ушбу мамлакатга амалга оширган давлат ташрифи ҳам яққол мисол бўлади олади. Ташриф доирасида кореялик ҳамкорлар билан иқтисодиёт, энергетика, молия, инвестиция, юқори технологиялар, ўзаро товар айланмаси ҳажмини ошириш, вазирлик ва идоралар ўртасида ҳамкорликни мустаҳкамлаш соҳаларида истиқболдаги режалар кўриб чиқилди.\nМазкур лойиҳа ҳукумат қарори билан амалга оширилмоқда. Ўзбекистон Республикаси Президентининг Қарори билан “Ишлаб чиқаришни таркибий ўзгартириш, модернизациялаш ва диверсификациялаш чора- тадбирлари” Дастури ишлаб чиқилди ҳамда унинг доирасида «Ўзиккиламчиранглиметалл» АЖга Саноат аккумуляторларини ишлаб чиқаришни ташкил этиш топширилди.\nЛойиҳа самараси ўлароқ муқобил энергия, уяли алоқа, мудофаа тизимида янги ва замонавий технологиялар жорий этилиб, заҳира қувват манбалари оширилади.\nБугун дунёнинг иқтисодий тараққий этган ва ривожланиб бораётган мамлакатларида углеводород хомашёсининг жаҳон миқёсидаги захиралари камайиб бораётган шароитда иқтисодиётнинг барқарор ривожланиши ва рақобатбардошлигини оширишнинг энг муҳим омили сифатида муқобил энергия манбаларидан амалда фойдаланиш бўйича ишланмалар жадал суръатлар билан олиб борилмоқда.\nЎзбекистонда муқобил энергия манбаларидан, энг аввало қуёш энергиясидан фойдаланиш соҳасида илмий ва экспериментал тадқиқотлар олиб бориш борасида салмоқли тажриба тўпланган бўлиб, улар юзасидан бир қанча ўн йиллар мобайнида ишланмалар олиб борилмоқда.\n«Ўзиккиламчиранглиметалл»да саноат аккумуляторлари ишлаб чиқарилишининг йўлга қўйилиши ушбу соҳада муҳим аҳамият касб этади.\nЯнги заводнинг қурилиши бир томондан саноат аккумуляторларига бўлган мамлакатимиздаги талабни қондирса, иккинчи томондан унинг экспортга етказиб берилишини таъминлайди, — дейди лойиҳа менежери Беҳзод Юнусов.\nХулоса қилиб айтганда, Ўзбекистон ҳудудида 2018 йилнинг ўрталарида саноат соҳасида муҳим аҳамият касб этадиган замонавий йирик корхона барпо этилади.


Ереванда қўл юкида бомба бор, деган йўловчи ҳибсга олинди\n9 Сен 2019 1422\n«Сибирь» авиакомпаниясининг Ереван-Москва парвозини амалга оширувчи рейсида бир йўловчи тўполон кўтариб, қўл юкига бомба жойланганини айтди. Уни дарҳол қўлга олдилар, бироқ самолётдан бирорта хавфли буюм топилмади, дея хабар қилади Арманистон фуқаро авиацияси қўмитаси матбуот хизмати.\nҚўмитанинг Facebook га жойлаштирган хабарида келтирилишича, жорий йилнинг тўққизинчи сентябрь куни «Сибирь» авиакомпаниясининг 908-чи Ереван-Москва рейсига йўловчилар чиқарилаётган пайтда улардан бири қўл юкида бомба борлиги айтган.\nАгентлик маълумотига кўра, йўриқномага асосан ҳодиса ҳақида авиация хавфсизлиги хизмати ва полиция хабардор қилинган. «Сигнал олингандан сўнг, авиация хавфсизлиги ходимлари йўловчини (бомба ҳақида хабар берган) тезда ажратиб олишди, унинг қўл юки назоратга олинди, йўловчилар самолётни тарк этди», дейилади хабарда.\nШундан сўнг бутун самолёт йўловчиларнинг шахсий буюмлари, қўл юки, бошқа юкларни текшириш амалга оширилди.\n«Текширув натижасида тақиқланган буюмлар, нарсалар, материаллар ва ускуналар топилмади. Ёлғон маълумот берган йўловчи «Звартноц» аэропорти полиция бўлимига топширилди. Тергов ишлари бошлаб юборилди», дейилади хабарда.


Туркиялик Чилингир: Нодир Тўрақулов тортиб олган 150 минг евролик машинамни қайтариб ололмаяпман! « Ўзбекистон Халқ Ҳаракати\nТуркиялик Чилингир: Нодир Тўрақулов тортиб олган 150 минг евролик машинамни қайтариб ололмаяпман!\n19 January 2019 - 15:44\n“Озодлик” радиосининг хабар беришича, Туркия ватандоши Явер Чилингир иддаосига кўра, 2012 йилда МХХ полковниги Нодир Тўрақулов унинг фирмасига тегишли юк машинасини олиб қўйган. Тўрақулов ҳибсга олингач, машинасини қайтариш умиди билан ҳуқуқ-тартибот идораларига мурожаат қилганини айтган Чилингирга кўра, ҳозирча бирор натижага эришмаган.\n“150 минг евролик машинамни қайтариб беришсин”\n– 150 минг евролик Камаз, прицепи билан бирга, дейди Чилингир.\n– Май ойида маҳкамага мурожаат қилдим. Тошкентга 3-4 марта бориб-келдим. Ҳарбий прокуратурага бордим. Ҳарбий прокуратура “Биз барча ҳужжатларни Термизга жўнатамиз. Термиздагилар сизга хабар беришади” дейишди. 2012 йилда Нодир Тўрақулов сохта айбловлар билан фирмамизнинг Камаз ҳайдовчисини ушлаб, уни Ўзбекистондан депорт қилдирди. Камазни эса олиб қўйганди. Тўрақуловни ўзини ушлаб, “ундан жабр кўрганлар мурожаат қилсин”, дейишгач, мен ҳам Камазни қайтаришни сўраб ва ҳайдовчимизни ноҳақ тергов қилишгани юзасидан мурожаат қилдим, дейди Явир Чилингир.\n–Биз бориб топдик Камазни. Нодир Тўрақуловнинг қудаси Эркиннинг базасидан топдик. Кейин биз яна мурожаат қилишни бошладик. “Нимага у ерда турибди. Нимага Камаз ишлатилаяпти? Ишлатилмаслиги керак эдику. Бизга Тошкентдан айтишганди, “Камаз ишлатилмайди, сизлар олмагунча”, деб, – дейди Чилингирнинг рафиқаси.\n– Термиз шаҳри чеккасида катта стоянка- кемпинг бор. Нодир Тўрақулов томонидан олинган Камазлар, ҳар-хил автоуловлар турадиган жой экан. Бизнинг Камазни ҳам шу кемпингга олиб бориб қўйишди, дейди Шаҳодат Ботирова.\n– Машинада GPS бор. Шунинг ёрдамида машинанинг қаерга бориб, келганини текшириб турдим. Яқинда қарасам GPS ишламади. GPSни машинадан олиб ташлашган. Ўзим чет элдаман. Термизда қолган рафиқам бориб, аниқлади. Машинани бошқа бировга сотиб юборишган. Лекин мен ҳали прокуратурадан жавоб кутаяпман. Чунки улар менинг мурожаатимга охирги жавобни беришмади, дейди Чилингир.\n– Миллий хавфсизлик ходимлари “Бу Камазни Миллий хавфсизлик ўзининг номига ўтказиб, юборди. Сизлар кеч қолдинглар. Ҳарбий прокуратура бизга ўтказиб берди” дейишди. Камазга Ўзбекистон номерини қўйиб ишлатишаяпти, дейди Шаҳодат Ботирова.


Эпидемик вазиятлар мураккаблашганда Ўзбекистонга кириш пунктлари ташкил этилди\n15:19 / 10.08.2015 2744\nЎзбекистон ҳукумати томонидан эпидемик вазиятлар кучайганда ва чегарадош мамлакатларда радиацион, биологик ва кимёвий таҳдидлар вужудга келганда Ўзбекистонга кириш учун пунктлар ташкил этиш бўйича қарор тасдиқланди.\nМазкур ҳужжатда қуйидаги пунктлар ўрин эгаллаган:\nТошкент шаҳридаги халқаро аэропорт;\nТермиз шаҳридаги дарё порти (Сурхондарё вилояти);\nКелес темир йўл станцияси (Тошкент вилояти);\nҚуруқликдаги чегара назорат ўтказиш пунктлари: «Сариосиё — автойўл» ива «Термиз — автойўл» (Сурхондарё вилояти), «Яллама — автойўл» ва «Ойбек — автойўл» (Тошкент вилояти), «Олот — автойўл» (Бухоро вилояти), «Дўстлик — автойўл» (Андижон вилояти).\nҲужжатда Соғлиқни сақлаш вазирлиги Халқаро тиббий санитар қоидаларни Ўзбекистонда жорий этиш бўйича миллий координатор сифатида белгиланди.\nЧунончи, миллий координатор халқаро аҳамиятга молик фавқулодда ҳолатлар юзага келган тақдирда, 24 соат ичида Жаҳон соғлиқни сақлаш ташкилоти алоқа пунктларини республика ҳудудидаги барча ҳодисалар ҳақида хабардор қилишни ўз бўйнига олади.\nШунингдек, у давлат ҳокимияти ва бошқарув органлари, вазирлик ва идораларни республика ҳудудини фавқулодда вазиятлардан ҳимоя қилиш, биринчи навбатда, эпидемиологик назорат, ҳисобот ва ўтиш пунтклари тўғрисидаги зарур ахборотлар билан таъминлайди.


25.08.2020\tМаданият Comments Off on Зафаробод туман ҳокимлиги иш юритувчиси 8000 доллар билан ушланди\nҲолат юзасидан тўпланган ҳужжатлар Жиззах вилоят ИИБ ҳузуридаги Тергов бошқармасига топширилди. 2020 йилнинг 19 август куни Жиззах вилояти ИИБга Жиззах вилояти Пахтакор тумани, “Пахтакор” маҳалласи, Гулбаҳор кўчасида яшовчи С.А ариза билан мурожаат қилган, деб хабар бермоқда ИИВ ЖҚББ Коррупция ва иқтисодий жиноятларга қарши курашиш бошқармаси. У ўз аризасида жорий йилнинг 17 …\n20.03.2020\tМаданият Comments Off on Нуриддин Холиқназаров: Бугун яқин инсонларга силаи раҳм қилиш – уларнинг олдига бормаслик\n«Илгари байрамларда силаи раҳм қилардик, беморларнинг ҳолидан хабар олишни тарғиб қилар эдик. Бироқ ҳозир вазият буни талаб қилмаяпти. Бугун яқин инсонларга силаи раҳм қилиш – уларнинг олдига бормаслик», деди Нуриддин Холиқназаров. Фото: KUN.UZ Тошкент шаҳар бош имом-хатиби Нуриддин Холиқназаров Ахборот ва оммавий коммуникациялар агентлигида коронавирус масаласида чиқиш қилди. «Аллоҳ берган …\n20.03.2020\tМаданият Comments Off on Ўзбекистонда тўхтатилаётган тўйлар, виза беришни бас қилган АҚШ, коронавирус қайд этилмаётган Хитой ва куннинг бошқа хабарлари\nЯкунланиб бораётган 20 март жума куни Ўзбекистон ва жаҳонда юз берган воқеа-ҳодисалар ҳамда янгиликларнинг энг муҳимлари ва энг саралари билан KUN.UZ дайжестида таништирамиз. ЎЗБЕКИСТОН ХАБАРЛАРИ · Коронавирусга қарши чоралар: Президент фармонида нималар кўзда тутилган? · Ўзбекистон 1 млрд доллар қарз олмоқчи · Ўзбекистон судларида фуқароларнинг шахсий қабули вақтинча тўхтатилади. · Глобал иқтисодиётдаги силкинишларнинг Ўзбекистонга таъсири қандай бўлади? …\n18.03.2020\tМаданият Comments Off on Тўйлар ва бошқа маросимлар ўтказиш тартибини бузганлик учун жавобгарлик белгиланди\n18.03.2020\tМаданият Comments Off on Ички саёҳатлар ва оммавий тадбирлар вақтинчалик тўхтатилади


20:04 / 26.08.2020 12862 pdf Ўқиш режими + -\n«Ашуро» сўзи луғатда «ўнинчи кун» деган маънони билдиради. Истилоҳда эса, Муҳаррам ойининг ўнинчи кунига айтилади.\nАшуро рўзасининг тарихи\n«Ашуро жоҳилият даврида Қурайш рўза тутадиган кун эди. Набий соллаллоҳу алайҳи васаллам ҳам унинг рўзасини тутар эдилар. У зот Мадинага келганларида ҳам унинг рўзасини тутдилар ва тутишни буюрдилар. Кейин Рамазон рўзаси (ҳақида оят) нозил бўлгач, уни (Ашуро рўзасини) истаганлар тутиб, истамаганлар тутмайдиган бўлди».\n«Набий соллаллоҳу алайҳи васаллам Мадинага келганларида уларнинг (Мадина яҳудийлари назарда тутилган) маълум кун, яъни ашуро куни рўза тутаётганларини кўрдилар. Улар: «Бу улуғ кун. Бу шундай кунки, унда Аллоҳ Мусога нажот берган ҳамда Оли Фиръавнни ғарқ қилган ва шу боис Мусо унда Аллоҳга шукрона сифатида рўза тутган», дейишди. Шунда у зот: «Мен Мусога улардан кўра ҳақлироқман» деб, (ашуронинг) рўзасини тутдилар ва рўзасини тутишга буюрдилар».\n«Набий соллаллоҳу алайҳи васаллам Мадинага келиб, яҳудийларнинг Ашуро куни рўзасини тутаётганларини кўрдилар. «Бу нима?» дедилар. «Бу солиҳ кундир. Бу Аллоҳ Бану Исроилни душманларидан қутқарган кун. Шу боис Мусо унинг рўзасини тутган», дейишди. У зот: «Мен Мусога сизлардан кўра ҳақлироқман», дедилар ҳамда унинг рўзасини тутдилар ва тутишга буюрдилар».\nБухорий, Муслим ва Абу Довудлар ривоят қилишган.\nИбн Аббос розияллоҳу анҳумо айтади:\n«Расулуллоҳ соллаллоҳу алайҳи васаллам ашуро куни рўза тутиб, унинг рўзасини тутишга буюрган чоғлари: «Эй Аллоҳнинг Расули, у яҳудий ва насронийлар улуғлайдиган кун‑ку», деб қолишди. Шунда Расулуллоҳ соллаллоҳу алайҳи васаллам: «Келаси йил, иншааллоҳ, тўққизинчи куни ҳам рўза тутамиз», дедилар. Бироқ Расулуллоҳ соллаллоҳу алайҳи васаллам келаси йил келмасдан вафот этдилар».\n«Хайбар аҳли ашуро куни рўза тутишар, уни ҳайит қилиб олишган эди. Шу кунда аёлларига тақинчоқларини тақтиришар, ясантиришар эди. Расулуллоҳ соллаллоҳу алайҳи васаллам: «Сизлар ҳам унинг рўзасини тутинглар», дедилар».\nБухорий ва Муслимлар ривоят қилишган.\nАшуро рўзаси Муҳаррам ойининг қайси кунлари тутилади?\nҲакам ибн Аъраж розияллоҳу анҳудан ривоят қилинади:\n«Ибн Аббоснинг ҳузурига бордим, у киши Замзам олдида ридоси устида ёнбошлаб ётган экан: «Менга Ашуро рўзаси ҳақида айтиб беринг», дедим. «Муҳаррамнинг ҳилолини кўрсанг, санаб бор. Тўққизинчи куни рўза тутган ҳолда тонг оттир», деди. «Расулуллоҳ соллаллоҳу алайҳи васаллам унинг рўзасини шундай тутармидилар?» дедим. «Ҳа», деди».\nМуслим, Абу Довуд, Термизий ва Насоийлар ривоят қилишган.\n«Расулуллоҳ соллаллоҳу алайҳи васаллам Ашуро рўзасини ўнинчи куни тутишга амр қилдилар».\n«Расулуллоҳ соллаллоҳу алайҳи васаллам: «Ашуро куни рўзасини тутинглар. Унда яҳудиларга хилоф қилинглар, ундан олдин бир кун ёки ундан кейин бир кун рўза тутинглар», дедилар».\nИзоҳ: Ушбу ривоятлардан чиқадиган умумий хулоса қўйидагича.\nРасулуллоҳ соллаллоҳу алайҳи васаллам Ашуро рўзасини Муҳаррамнинг ўнинчи кунида тутишга амр қилганлар, ўзлари ҳам тутганлар.\nЯҳудий ва насоролар бу кунни улуғлашларини билиб қолганларидан кейин ўнинчи кунга тўққизинчи кунни ҳам қўшиб тутишга қарор қилдилар. Лекин ўзлари бу ишни қилмай туриб, вафот этдилар.\nИбн Аббос розияллоҳу анҳумонинг Ҳакам ибн Аъраж розияллоҳу анҳунинг саволига жавобан «Тўққизинчи кунни рўза тутган ҳолингда тонг оттир», деганлари Муҳаррам ойининг тўққизинчи ва ўнинчи кунлари рўзасини тутиш керак, деганидир. Шунинг учун уламолар Ашуро рўзасининг афзали Муҳаррамнинг 9, 10, 11 ёки 9, 10 ёки 10, 11-кунларини рўзасини тутишдир.\nАшуро рўзасининг фазилати\n«Набий соллаллоҳу алайҳи васаллам асламлик бир кишига одамлар ичида «Ким бирон нарса еган бўлса, куннинг қолганида рўза тутсин, ким емаган бўлса, у ҳам рўза тутсин, чунки бугун Ашуро куни», деб жар солишга буюрдилар».\nИкки Шайх ва Насаийлар ривоят қилишган.\nРубаййиъ бинт Муъаввиз ибн Афро розияллоҳу анҳодан ривоят қилинади:\n«Расулуллоҳ соллаллоҳу алайҳи васаллам ашуро куни эрталаб Мадина атрофидаги ансорларнинг қишлоқларига одам юбориб, «Ким рўза тутган ҳолда тонг оттирган бўлса, рўзасини тугал қилсин. Ким оғзи очиқ ҳолда тонг оттирган бўлса, кунининг қолганини (рўза билан) тугал қилсин», дедилар.\nШундан кейин биз унинг рўзасини тутадиган ва ёш болаларимизга ҳам Аллоҳ хоҳлаганича туттирадиган бўлдик. Масжидга бориб, уларга юнгдан ўйинчоқ қилиб берар эдик. Бирортаси овқат деб йиғласа, ифторгача унга ўшани берар эдик».\n«Мен Набий соллаллоҳу алайҳи васалламнинг ушбу кун – Ашуро кунининг ҳамда ушбу ой, яъни Рамазон ойининг рўзасидан ташқари бирор кунни бошқасидан афзал кўриб, рўза тутишга қасд қилганларини кўрмадим».\nИзоҳ: Яъни, Пайғамбаримиз соллаллоҳу алайҳи васаллам қачон Ашуро куни келар экан, рўзасини тутсам, деб, интиқ бўлиб турар эканлар. Бошқа бирор куннинг рўзасини тутиш учун бунчалик интизор бўлиб кутмас эканлар.\nШунингдек, Рамазон ойини ҳам қачон келар экан, рўзасини тутсам, деб, интиқ бўлиб кутар эканлар. Бошқа бирор ойнинг рўзасини тутишни бунчалик интизор бўлиб кутмас эканлар. У кишининг умматлари, яъни бизлар ҳам шундай бўлишимиз лозим.\n«Расулуллоҳ соллаллоҳу алайҳи васаллам: «Рамазондан кейинги энг афзал рўза Аллоҳнинг ойи муҳаррамдадир. Фарз намоздан кейинги энг афзал намоз тунги намоздир», дедилар».\n«Набий соллаллоҳу алайҳи васаллам: «Ашуро кунининг рўзаси ўзидан олдинги йилнинг гуноҳларига каффорат бўлади», дедилар».\nИзоҳ: Ушбу маънонинг ўзи ҳам Ашуро рўзаси қанчалар фазийлатга эга эканлигини кўрсатиб турибди. Бу ҳадисларни чуқур ўрганган уламоларимиз Ашуро рўзасини тутиш суннати муаккада, деган хулосага келганлар. Ана шунга амал қилиб, ҳаммамиз бу куннинг рўзасини тутишга ҳаракат қилмоғимиз лозим.\n«Набий соллаллоҳу алайҳи васаллам: «Ким Ашуро куни оиласига кенгчилик қилиб берса, Аллоҳ унга йил бўйи кенгчилик қилиб беради», дедилар».\nИзоҳ: Ушбу ривоятдаги «кенгчилик қилиб берса»дан мақсад уларга нафақа борасида кенгчилик қилса, деганидир.\nМадина 13:24 / 28.08.2020\nМен динимиз хакида укиган сарим ешитган сарим ичимда кандайдир хислар каттармокда нималигини билмиман яна ешитиб купрок билгим келади\nШукрулло 14:37 / 27.08.2020\nАссалому алайкум ! Маколингизни укиб узимга тегишли саволларимга жавоб олдим Аллох сизлардан хаммамиздан рози булсин. Маколада хадис ёритилган ва унинг содда хозирги замон одамларига тушунарли тарзда содда килиб тушинтириб берилган. Аллох илмларингни янада зиёда килсин.\nШерзод 05:47 / 27.08.2020\nАник ва яхши маълумот олдим сизларга рахмат\nБақара сураси, 76-оят\n11:55 / 29.09.2017 1953\n14:18 / 29.09.2017 2747\n614 21:39 / 19.08.2020\n4474 11:04 / 24.08.2020\n4038 10:00 / 25.08.2020\n12143 09:43 / 08.09.2018


Silk Avia компанияси 1 октябрга қадар ташкил қилинади - Anhor\nAnhor Все посты Silk Avia компанияси 1 октябрга қадар ташкил қилинади\n1 октябрга қадар маҳаллий авиақатновларга мўлжалланган янги “Silk avia” компанияси ташкил этилади. Харажатларни камайтириш мақсадида 9 та самолёт тўлиқ эконом-классга ўтказилади. Бу ҳақда Президент Шавкат Мирзиёев раислигида 26 апрель куни туризм хизматлари кўламини кенгайтириш ва инфратузилмасини ривожлантириш чора-тадбирлари бўйича видеоселектор йиғилишида маълум қилинди.\nЙиғилишда қайд этилишича, музейларнинг кўргазма майдонлари камлиги сабабли атиги 1 фоиз экспонат намойишга қўйилган. Қолаверса, аҳолининг узоқдаги музейларга бориш имконияти йўқ. Шунинг учун, “Санъатни халққа яқинлаштириш” дастури доирасида ҳудудларда музейларнинг кўчма кўргазмаларини ташкил қилиш кераклиги айтилди. Ўзбекистондаги 4 минг 500 дан ортиқ археология ёдгорлигини очиқ осмон остидаги музейларга айлантириш вазифаси қўйилди.\nПрезидент Мираброр Усмановни «Дўстлик» ордени билан тақдирлади


Паркент туманига кириш ва чиқиш чекланди — Sof.uz\nЖАҲОН 12,833,310 7,473,907 567,034\nҚайд этилишича, бугунги кунгача туман ҳудудини хавфли инфекциядан батамом тозалашда туман ҳокимлиги, СЭОМ, ИИБ, ҳарбийлар ва бошқа мутасадди ташкилотлар томонидан ишлар амалга оширилмоқда.\n“Бунда карантин қоидаларига қатъий амал қилган ҳолда фаолиятни давом эттириш ўта муҳимдир. Туман марказига олиб кирадиган кўчаларда ортиқча автомобиль ҳаракатини чеклаш ва аҳолини мақсадсиз кўчага чиқишини олди олинмоқда”, - дейилади маълумотда.\nБилдирилишича, бу ишларни ташкил этишда туманда бўлиб турган ҳарбийларнинг хизматлари катта. Паркент тумани ҳокими Ниғмат Муҳаммедов томонидан блок-постларда хизмат ўтаётган ҳарбийлар рағбатлантирилди.\nТошкент вилояти Паркент коронавирус карантин\n9.07 10:27 4602\nКеча, 15:15 25 Ўзбекистон


Олег Табаков вафот этди – КУН УЗ\nГлавная / Жаҳон / Олег Табаков вафот этди\nAnvar 12.03.2018\tЖаҳон Comments Off on Олег Табаков вафот этди 14 Показы\nМосквада 82 ёшида россиялик актёр ва Москва бадиий театри (МХАТ) раҳбари Олег Табаков вафот этди. Бу ҳақда РИА «Новости» театрга асосан хабар бермоқда.\nЎтган йилнинг 27 ноябрь куни Табаков Москвадаги Биринчи шаҳар касалхонасига олиб кетилганди, бироқ у икки кундан сўнг фавқулодда жарроҳлик амалиётидан ўтказилди ҳамда сунъий нафас олиш ускунасига улаб қўйилди. Бир ой ўтиб сунъий комага туширилди.\nТабаков айнан нима сабабдан ўшанда касалхонага ётқизилгани номаълум: аввалига режали тиббий кўрик ҳақида гапиришган бўлса, сўнг ўпка шамоллаши ва қон заҳарланиши тилга олинди. Актёрнинг ҳолати сўнги пайтларда ўта оғир сифатида баҳолаб келинаётганди.\nОлег Табаков 1935 йилда туғилган, ижодий фаолиятини эса 1956 йилда бошлаган. Табаков фаолияти давомида ўнлаб фильмларларда суратга тушди, улар СССР киноклассикаси сифатида тан олинган.\nОлег Табаков\t2018-03-12\nTags Олег Табаков\nПред. Дуо ибодатнинг мағзидир!\nСледующая Хитойда энг баланд ойнаванд кўприк очилди\nGlobal Terrorism Index: Ўзбекистон энг хавфсиз мамлакатлар қаторида\nGlobal Terrorism Index янги рейтингида Ўзбекистон 138 мамлакат ичидан 132-ўринни эгаллаб, энг хавфсиз мамлакатлар қаторидан …


Соҳа корхоналари маҳаллийлаштиришни янада ривожлантириш йўлида | UZCHARMSANOAT\nСоҳа корхоналари маҳаллийлаштиришни янада ривожлантириш йўлида\nУзчармсаноат Уюшмаси » Соҳа корхоналари маҳаллийлаштиришни янада ривожлантириш йўлида\n485 PDF нусха\nИшлаб чиқаришни маҳаллийлаштириш. Ахборот коммуникация технологиялари ва қайта тикланувчи энергия манбалари каби юқори технологияли тармоқларни шакллантиришга қизиққан ривожланаётган мамлакатларда ушбу жараён маҳаллий компанияларни рағбатлантириш учун муҳим аргумент сифатида қўлланилади. Ўзбекистоннинг иқтисодий маълумотларида ҳам ушбу атамани тез-тез учратиш мумкин. “Ўзчармсаноат” уюшмаси томонидан импорт ўрнини босувчи маҳсулотларни ишлаб чиқаришни янада ривожлантириш мақсадида маҳаллийлаштириш дастуридан кенг фойдаланилмоқда.\nСунъий чарм (қоплама учун) - ушбу материалдан юмшоқ мебеллар, автомобил ўриндиқлари, темир йўл вагонлари ва автобусларнинг ўриндиқларини қоплаш учун фойдаланилади. Қадим замонларда ушбу маҳсулот инсоният томонидан кашф этилиб, қимматбаҳо ва таннархи анча қиммат табиий тери билан боғлиқ муаммоларни ҳал этиш учун ишлатилган. Айнан ушбу материал энди Ўзбекистонда ишлаб чиқарилмоқда. Жорий йилнинг бошидан шу кунга қадар “Фарғона чарм полимер” компанияси томонидан 80 минг кв.метрдан ортиқ сунъий чарм (Қоплама учун) маҳсулоти ишлаб чиқарилди. Йил оҳирига келиб эса, ушбу кўрсаткични 100 минг кв.метрга етказиш режалаштирилган.\n“Данғара сумкалари” МЧЖ корхонаси ҳам маҳаллийлаштириш дастури асосида ўз фаолиятида кўплаб самарали ишларни амалга оширди. Корхона номидан маълумки, гап аёллар сумкаларини ишлаб чиқариш ҳақида кетмоқда. Масъулияти чекланган жамият 2019 йилда 30 минг дона сумка тайёрлашни ўз олдига мақсад қилиб олган. Бу эса, 520 млн сўмлик тайёр маҳсулот ишлаб чиқарилишидан далолат. Корхонада ишлаб чиқаришни маҳаллийлаштирш даражаси 56%ни ташкил этади. Айни кунда компания жорий йил учун белгиланган режани тўлиқ бажариш мақсадида фаол иш олиб бормоқда. Жорий йилнинг 9 ойи мобайнида корхонанинг ишлаб чиқариш конвейерларида умумий қиймати\n480 миллион сўм бўлган 24 минг дона сумка ишлаб чиқарилди. Натижада прогноз кўрсаткичлари 166.7%га бажарилди.\nМактаб ва спорт сумкалари ҳамда чемодан ишлаб чиқаришни маҳаллийлаштириш борасида “Ходжаобод” МЧЖ фаол иш олиб бормоқда. Корхонада мактаб ўқувчиларининг сумкалари, сайёҳлар ва спортчилар учун мўлжалланган маҳсулотларни ишлаб чиқариш маҳаллийлаштирилган. Корхона йил охирига қадар 727 миллион сўмлик 29 минг дона маҳсулот ишлаб чиқаришни режалаштирган.\n“SPORT PRODUCTION AND TRADE”МЧЖ маҳаллийлаштириш дастури асосида спорт инвентарларини ишлаб чиқаришга ихтисослашган. Режага асосан, корхонанинг технологик линияларида 150 млн сўмлик 10 минг дона спорт маҳсулотлари ишлаб чиқарилиши мўлжалланган. Корхона ишлаб чиқаришни 50% га маҳаллийлаштирган. 2019 йилнинг 9 ойлик якунларига кўра, корхона белгиланган прогноз кўрсаткичларини 14% га ошириб бажарган.\nЧарм-пойабзал маҳсулотларини маҳаллийлаштириш дастурида асосий эътибор бутловчи материаллар, хусусан пойабзаллар учун тагликларни ўзимизда ишлаб чиқаришни йўлга қўйиш белгиланган. “ELEGANT SHOES AND” МЧЖ айнан ушбу дастур асосида йилига умумий қиймати 1,36 млрд сўм бўлган 360 минг жуфт ПВХ сифатли пойабзал тагликларини ишлаб чиқаришни режалаштирган. Корхонада ишлаб чиқаришни маҳаллийлаштириш 40%ни ташкил этади.\nШунингдек, маҳаллийлаштириш дастури доирасида Ўзчармсаноат уюшмаси таркибидаги корхоналар томонидан янги ишлаб чиқариш линиялари ўзлаштирилди. Бунинг натижасида, 2019 йил якунларига кўра, умумий қиймати 112 млрд 687 млн сўмлик маҳсулотлар ишлаб чиқарилиши кутилмоқда.


Президент камбағаллик билан кураш бўйича режаларини маълум қилди | Qalampir.uz\nПрезидент камбағаллик билан кураш бўйича режаларини маълум қилди\nЖамият\t29 Декабрь 2020 15:30 3493\nЎзбекистонда камбағалликни қисқартириш учун туманларнинг ихтисослашуви асосида деҳқончилик билан шуғулланадиган оилаларга 10 сотихдан 1 гектаргача ер майдонлари ажратилади. Бу ҳақда Ўзбекистон Президенти Шавкат Мирзиёев Олий Мажлисга йўллаган мурожаатида айтиб ўтди.\nДавлат раҳбарининг таъкидлашича, янги йилда иқтисодий ислоҳотларнинг пировард мақсади, камбағалликни қисқартириш ва аҳоли фаровонлигини оширишдан иборат бўлади.\nУшбу стратегик мақсадларга, ҳамма учун тенг имконият яратадиган, юқори иқтисодий ўсиш ҳисобига эришилади. Иқтисодий ўсишни таъминлаш учун хусусий инвестицияларни кўпайтириш, тенг рақобат, бизнес муҳитини яхшилаш, давлат корхоналарини ислоҳ қилиш, замонавий технология ва инновацияларни жорий этиш – келгуси йилда ҳам устувор вазифа бўлади.\nЧуқур таркибий ислоҳотлар орқали узоқ муддатли барқарор ўсишнинг пойдеворини яратиш ва иқтисодиётни ривожлантириш учун кучли туртки беришдан иборат.\nКелгуси йилда инфляциявий таргетлаш доирасида нарх ўсишини 10 фоиздан оширмаслик асосий вазифа бўлади. Асосий озиқ-овқат маҳсулотлари нархлари ошишининг олдини олиш мақсадида, импорт божлари бўйича имтиёзлар муддати келгуси йил якунига қадар узайтирилади.\n2021 йилда иқтисодиёт камида 5 фоизга ўсиши, бюджет дефицити ялпи ички маҳсулотга нисбатан 5,4 фоиздан ошмаслиги таъминланади.\n“Фуқароларни камбағалликдан чиқаришда “мотивация, кўникма ва молиявий кўмак” тамойили жорий этилади.\nКамбағалликдан чиқиб кетиш учун энг муҳим омил – бу инсоннинг интилиши, ўз кучига таянган ҳолда, аниқ мақсад сари ҳаракати бўлиши керак”, дейди Президент.\nШунингдек, маҳаллаларда аҳолини касб-ҳунарга ўқитадиган мингдан зиёд марказлар ташкил этилиб, уларда ўқиган ҳар бир шахс учун 1 миллион сўмгача субсидия берилади, бунга бюджетдан 100 миллиард сўм ажратилади.\nЎқув курсларини тамомлаб, бизнесини бошлаётган фуқароларга ускуналар харид қилиш учун 7 миллион сўмгача субсидиялар ажратиш тизими йўлга қўйилади.\nТуманларнинг ихтисослашуви асосида деҳқончилик билан шуғулланадиган оилаларга 10 сотихдан 1 гектаргача ер майдонлари ажратилади.\nКелгуси йилдан бошлаб “Ижтимоий реестр” ишга туширилиб, эҳтиёжманд оилаларга 30 дан зиёд ижтимоий хизматларни электрон кўрсатиш имкони яратилади ва бу “темир дафтар” билан ўзаро интеграция қилинади.\nЭҳтиёжманд аҳоли бандлигини таъминлашга Бандликка кўмаклашиш ва Жамоат ишлари жамғармаларидан 500 миллиард сўм йўналтирилади.\n27 мингта эҳтиёжманд оиланинг ипотека кредити бўйича дастлабки бадалини тўлаш ва кредит фоизларини субсидиялаш учун 2,4 триллион сўм йўналтирилади. Бу кўрсаткич жорий йилга нисбатан 2,5 баробар кўп.\nКелгуси йилдан вақтинча ишсизлик нафақаси 3 баробар оширилади ва 6 та ҳужжат талаб этиш бекор қилинади.\nШавкат Мирзиёев Мурожаатнома\n10 Июнь 15:45 42090\n10 Июнь 20:28 33917\n11 Июнь 19:36 28033\n11 Июнь 19:00 26372\n12 Июнь 01:20 21382


ЎзА - Имконият самаралари\n12.07.2017 13:07 Чоп этиш версияси\nЖиззах вилоятида 2015-2017 йилларда 41 давлат мулки объекти тадбиркорлик субъектларига “ноль” қийматда берилди.\nПрезидентимизнинг 2017 йил 18 апрелдаги "Хусусийлаштирилган корхоналар билан ишлаш самарадорлигини ошириш чора-тадбирлари тўғрисида"ги қарори бу борада муҳим аҳамият касб этиб, бўш турган бино ва иншоотлардан фойдаланиш, тадбиркорлик фаолиятини амалга ошириш учун янада қулай шароитлар яратиш имкониятини кенгайтирди.\nЎзбекистон Республикаси Хусусийлаштирилган корхоналарга кўмаклашиш ва рақобатни ривожлантириш давлат қўмитаси вилоят ҳудудий бошқармаси ва 41 тадбиркорлик субъекти ўртасида тузилган давлат мулкини инвестициявий ва ижтимоий мажбуриятлар эвазига “ноль” қийматда сотиш тўғрисидаги шартномаларга мувофиқ, бўш турган объектларга 30 миллиард 435 миллион сўмдан зиёд инвестиция киритиш орқали 1 минг 697 янги иш ўрни ташкил этиш мажбурияти белгиланган эди. Ўтган давр мобайнида тадбиркорлик субъектлари томонидан 13 миллиард 336 миллион сўмлик инвестиция киритилиб, 1 минг 34 янги иш ўрни яратилди.\nПахтакор туманидаги “Ҳамзаева Хадича” хусусий корхонасига тумандаги собиқ супермаркет биноси “ноль” қийматда ишлаб чиқариш ва хизмат кўрсатишни йўлга қўйиш шарти билан берилган эди. Корхона жамоаси 934 миллион сўм инвестиция киритиб, мебель ишлаб чиқариш цехи ва хизмат кўрсатиш мажмуаси ташкил этди. Айни пайтда бу ерда 30 дан зиёд киши меҳнат қилмоқда.\n– Маҳалламизда бўш турган иншоотни “ноль” қийматда олиб, фаолиятимизни янада кенгайтирдик, – дейди “Ҳамзаева Хадича” хусусий корхонаси раҳбари Усмон Носиров. – Бинода мебель ишлаб чиқариш цехи, гўзаллик салони, тантаналар мажмуаси фаолияти йўлга қўйилди.\n537 минг доллар миқдорида инвестиция киритиш шарти билан “ноль” қийматда берилган Дўстлик туманидаги собиқ машина-трактор паркининг бўш турган биносидан “Fresh style” масъулияти чекланган жамияти самарали фойдаланмоқда. Бу ерда тайёр трикотаж маҳсулотлари ишлаб чиқариш фабрикаси ишга туширилиб, 800 иш ўрни яратилди.\nҒаллаорол туманидаги собиқ клуб биносини 174 миллион инвестиция киритиш шарти билан “ноль” қийматда олган "Нозимабегим насибаси" корхонаси тикувчилик цехи ташкил этди. 20 дан ортиқ хотин-қиз томонидан ишлаб чиқарилаётган кўрпа-ёстиқ ва бошқа тикувчилик маҳсулотлари сифати ва бежиримлиги билан харидорларга манзур бўлмоқда.\nВилоятда бўш турган бино ва иншоотлардан самарали фойдаланиб, янги иш ўринлари яратаётган субъектлар билан бирга, давлат мулкидан фойдаланишда турли муаммолар туфайли кутилган натижага эриша олмаётган тадбиркорлар ҳам бор. Айрим объектларда хомашё, электр, газ таъминоти ва бошқа масалаларда муаммолар мавжудлиги иншоотлардан самарали фойдаланишга йўл бермаяпти.\n– Тадбиркорнинг “ноль” қийматда берилган мулкдан фойдаланаётгани имконият бериш билан бирга, унинг масъулиятини ҳам оширади, – дейди Жиззах вилояти хусусийлаштирилган корхоналарга кўмаклашиш ва рақобатни ривожлантириш ҳудудий бошқармаси бошлиғи вазифасини бажарувчи А.Турсунов. – Шунинг учун хусусийлаштирилган корхоналарни қўллаб-қувватлаш билан боғлиқ масалаларни ҳал этишни тизимли йўлга қўйиш мақсадида ҳудудда эришилган натижаларни танқидий таҳлил қилиб чиқдик. Бу ишда хусусийлаштирилган корхоналар негизида амалга оширилаётган лойиҳаларни тизимли ва манзилли қўллаб-қувватлашни ташкил этишга, кўчмас мулкдан фойдаланиш бўйича тузилган битимлар бажарилишига алоҳида эътибор қаратилаётир. Жумладан, "ноль" қийматда берилган иншоотларда янги лойиҳаларни ишга туширишни тезлаштириш учун аниқ чора-тадбирлар кўрилмоқда. Банк, солиқ бошқармалари, маҳаллий ҳокимликлар билан биргаликда иншоотларни “ноль” қийматда олган тадбиркорларга кредит, солиқ бўйича яратилган имконият ва имтиёзлардан фойдаланишда амалий ёрдам кўрсатилмоқда.\nМухтасар айтганда, давлат мулки объектларининг хусусий сектор вакилларига бепул берилиши мулкдорлар сафини кенгайтириш, ишлаб чиқаришга маҳаллий ва хорижий инвестицияларни янада кенг жалб этиш, пировардида аҳоли бандлиги ва фаровонлигини оширишга хизмат қилмоқда.


Қуръон курслари ҳақидаги мақоладан фитна кўзланмаган | Azon.uz - Ахборот-таҳлилий портал\n5830 23:05 17.07.2021\nАввалроқ сайтимиз орқали Ўзбекистон Республикаси Вазирлар Маҳкамаси ҳузуридаги Ўзбекистондаги Ислом цивилизацияси марказида Қуръони каримни ўқитиш йўлга қўйилаётгани ҳақида хабар берган эдик.\nКўпчилик юртдошларимиз мазкур курсларда ўқиш истагини билдиришган ва марказга бориб, ҳужжат топширишган. Шулардан бири бўлган исмини ошкор қилишимизни истамаган аёл ҳужжат топшириш жараёнида бўлиб ўтган воқеаларни бизга «Қуръон курсидаги кечинмаларим...» сарлавҳаси остидаги мақола орқали тақдим қилган эди.\nКуни кеча ижтимоий тармоқларда ушбу мақола ҳақида турли мулоҳазалар тарқалди. Аввало айтиб ўтмоқчимизки, мақолада муаллиф исмини ошкор этмаганимизнинг сабаби фитна учун эмас, балки, бир муслима аёлнинг исмини ошкор этиб муаммони катталаштирмаслик, фақатгина ижобий ечим излаш эди, холос.\nМақолага билдирилган фикрларни муаллифга етказдик. Албатта тез орада Қуръон курсига бориб, сабоқ олишни бошлашларига умид билдирамиз. Агар ҳасталиклари сабабли марказга бора олмаса, изоҳларда айтилганидек, якка тартибда, шифохонада даволаниш баробарида бепул сабоқ олишлари мумкин экан.\nЯна шуни қўшимча қиламизки, юқорида келтирилган мақола муаллифи қабул жараёнларида уни рўйхатга олган ходимнинг барчасидан хабари бор эканини, ҳатто мақола чиққанидан кейин унга қўнғироқ қилиб, ҳол-аҳвол сўрагани ва раҳмат айтганини билдирди. «Очиғи қўрқдим. Яхши маънода раҳмат айтдим ёки бошқа маънодами билолмадим», деган мақола муаллифи.\nШунингдек, у таҳририятга мазкур масала юзасидан қўлидан келганича ёрдам беришини қўшимча қилди.\nҚуръон курслари фитна мақсад Махсус\n2569 18:10 23.11.2021\n5069 22:21 13.11.2021\n1272 21:55 14.09.2021\nТуркия: ёзги курсларда нечта бола Қуръон ўргангани маълум қилинди\n1554 12:30 24.08.2021\n2733 17:35 09.08.2021\n2296 12:15 19.07.2021


Энди автомобилдаги хавфсизлик комплекти ҳам сертификатланади\nЭнди алоҳида сертификатланган ўт ўчиргичи бўлмаган автомобиллар эгалари катта миқдорда жарима тўлашларига тўғри келади.\nЎзбекистонда автомобиллардаги хавфсизлик комплекти - ўт ўчиргич, аптечка ва фавқулодда тўхтов белгиси ҳам бундан буён махсус текширувдан ўтказилиб, сертификатланадиган бўлди. Сертификати бўлмаган хавфсизлик комплекти учун ҳайдовчи 400 минг сўмга қадар жаримага тортилиши айтилмоқда.\nЎзбекистондаги автомобил ҳайдовчилари зиммасига автомобилда мунтазам сақланиши керак бўлган хавфсизлик комплекти — ўт ўчиргич, аптечка ва фавқулодда тўхташга тўғри келганда ишлатиладиган махсус белгини давлат стандартидан ўтказиш мажбурияти юкланди.\nТошкент шаҳар Ички ишлар бошқармаси, Йўл ҳаракати хавфсизлиги бўлимининг ўзини таништирмаган мулозими мажбуриятни бажармаган ҳайдовчилар жаримага тортилишини айтди.\n- Огнетушител, аптечка ва аварийний знакнинг ҳаммаси бир комплект қилиб сотилади. Автомобилларни рўйхатдан ўтказиш бўлимларида махсус фирмаларнинг ана шу моллари бор. Улар сертификатланган. Сертификатланмаган хавфсизлик комплекти учун автомобил эгаси жаримага тортилади, деди Тошкент шаҳар ички ишлар бошқармаси мулозими.\nБироқ мулозим, бу жариманинг қанча миқдорда эканлигига аниқлик киритмади.\nШу пайтгача, автобил ҳайдовчилари хавфсизлик комплекти буюмларини исталган дўкондан сотиб олиш ҳаққига эга эди.\nАммо, Uzmetronom Интернет газетасининг ёзишича, сетификатланган ўт ўчиргич, аптечка ва фавқулодда тўхтов белгисидан иборат хавфсизлик ашёларини фақат Тошкентдаги уч фирма сотиш ҳуқуқига эга.\n“Экспертларга кўра, бу уч фирма ортида Ички ишлар вазирлигидаги юқори лавозимли мулозимларнинг яқин қариндошлари туради. Сертификатланган хавфсизлик комплектининг нархи 136 минг сўмдан 350 минг сўмгача. Агар айнан бу ашёлар оддий дўконлардан сотиб олинса, нари борса 70 минг сўмча туради. ИИВ тизимида кимдир бундан ўз бизнесини яратмоқчига ўхшайди”, деб ёзади Uzmetronom Интернет газетаси.\nШунингдек, Uzmetronomга кўра, алоҳида сертификатланган хавфсизлик комплекти бўлмаган ҳайдовчилар 400 минг сўм миқдордаги жаримага тортилади.\nТошкент вилоятининг Янгийўл туманида ўз шахсий машинасида киракашлик билан шуғулланаётган 40 ёшли Раҳимжоннинг айтишича, бундай янгиликларнинг жорий қилиниши ортида кимларнингдир манфаатдорлиги туради.\n- Албатта, тепада турган кимлардир бундан манфаатдор бўлса керак. Бўлмаса, ҳамма ўт ўчиргичлар ҳам уни ишлаб чиқарувчи корхона томонидан кафолатланади. Унга яна алоҳида сертификат қилиб, нархини отни калласидай қилиб қўйиш халқни яна талаш, дегани. Ўзбекистонда энг кам иш ҳақи 80 минг сўм бўлиб турганда, бу нарсаларни 350 минг сўмгача сотиб олиш учун ҳамманинг ҳам имкони йўқ. Бу халқнинг ҳисобига пул қилишнинг яна бир йўли, деди янгийўллик киракаш Раҳимжон.\nЎзбекистонда 2011 йилнинг 15 июлидан бошлаб автомобилларида аптечкаси бўлмаган ҳайдовчилар энг кам иш ҳақининг 5 баравари миқдорида жаримага тортилиши ҳақидаги қарор кучга кирган эди.


ЎзА - Мингбулоқнинг нефть булоқлари яна “кўз очди”\n14.05.2019 11:57 Чоп этиш версияси\nМингбулоқнинг нефть булоқлари яна “кўз очди”\nИстиқлолнинг илк йилларида Мингбулоқ тумани ҳудудида нефть кони топилгани кўпчиликнинг ёдида бўлса керак. Ўша кунлари оммавий ахборот воситаларининг асосий мавзуси ҳам кон кўзидан кўкка отилаётган “қора олтин” эди. Эндигина мустақилликка эришган, қийинчиликларни енгиб ўтишга чоғланаётган юртдошларимиз учун бу воқеа ростмана хурсандчилик эди, дея ёзади “Qishloq hayoti” газетаси.\nОрадан бироз вақт ўтиб, озодликка чиққан жин қайтиб хумига тушиб кетгани каби нефть ҳам ғойиб бўлди. Одамларнинг ҳафсаласи пир бўлди. “Нефть қочиб кетибди, энди бошқа давлатнинг ҳудудидан чиқар экан”, қабилидаги “узунқулоқ” миш-мишлар урчигандан урчиди.\nАслида Мингбулоқ нефть кони ўтган асрнинг 60 йилларида Фарғона геофизика экспедицияси томонидан амалга оширилган тадқиқотларда маълум бўлган. Бу ҳақда нефтгаз соҳасининг еткук олими, профессор Акбар Раҳимов “Ўзбекистон нефть-газ кончилари қиссаси” китобида шундай ёзади: “Мингбулоқ майдонида геофизика ишлари 1965-1968 йилларда Фарғона геофизика экспедицияси томонидан амалга оширилган. Геофизика усули билан белгиланган ер ости дўнглигида (антиклинал) нефтнинг бор-йўқлиги чуқур скважиналар ёрдамида аниқланиши мумкин. Лекин, пармалаш иншооти жуда қиммат бўлганлиги сабабли, рухсат олиш жиддий муаммо бўлган. Собиқ иттифоқ даврида ҳар бир чуқур қидирув скважинаси учун СССР нефть саноати вазирлиги ёки Геология вазирлигининг рухсатини олиш лозим эди.\nМингбулоқ майдонида нефть кони борлигига қатъий ишонч ҳосил қилган геолог-олимларимиздан Акром Хўжаев, Пўлат Азимов, Акром Ҳожиматов ва бошқалар Москвадаги вазирликлар олдига Мингбулоқ майдонида қидирув скважиналарини пармалаш ишларини бошлаш масаласини қўйдилар ва унга рухсат олдилар. Ниҳоят, 1971 йилнинг январь ойида 1-скважинани пармалаш бошланди. Уни пармалаш тўрт ярим йил давом этиб, катта қийинчиликлар билан 5405 метр чуқурликкача етиб борилди. Афсуски, бу скважина шикастланиб, пармалаш ишлари тўхтатиб қўйилди. Мўлжалланган қатламларгача етиб борилмади. 1977 йилга келиб 2-скважина пармалана бошланди. Унинг чуқурлиги 5100 метрга етганда эса, геологик сабаб¬ларга кўра, пармалаш ишлари тўхтатилди. Шуни айтиш керакки, биринчидан, мавжуд дастгоҳ ва асбоб-ускуналарнинг чуқур скважиналарни пармалашга мослашмаганлиги, иккинчидан, майдон геологик тузилишининг яхши ўрганилмаганлиги, учинчидан, лойиҳада нуқсонларга йўл қўйилганлиги бундай муваффақиятсизликларга сабаб бўлган эди.”\nМаълумотларга кўра, Мингбулоқ конини очиш учун уринишлар тўхтамаган. 1992 йилнинг 2 март куни бурғулаш қудуғининг чуқурлиги 5237 метрга етганда нефть оқиб чиқа бошлаган. “Оғзига ўрнатилган 700 атмосфера босимга мўлжалланган превентор ёпилганда, босим зўрлигидан ёрилиб кетди. Шундан кейин мисли кўрилмаган “нефть фонтани” отилди. Аммо барча ҳаракатлар омадсизлик билан якунланди”, дея эслайди Акбар Раҳимов. Гарчи шундай бўлса-да, бу ҳудудда нефть конини топиш ишлари ташлаб қўйилмади. Ўтган йиллар мобайнида тинимсиз экспедиция ва бурғулаш ишлари олиб борилди.\nОрадан йиллар ўтиб, ижтимоий тармоқларда Мингбулоқ туманида яна йирик нефть кони топилганлиги ҳақида хабарлар тарқалди. Маълумотларга кўра, ҳақиқатан геология-қидирув мутахассислари томонидан “Мингбулоқ” нефть кони ҳудудида ернинг 6 минг метр чуқурлигида катта ҳажмдаги нефть кони борлиги аниқланган. Ушбу конда Ўзбекистон ва Хитой давлатининг етакчи мутахассислари томонидан қазилма ишлари жадаллик билан олиб борилди. Олиб борилган бурғулаш ишлари ижобий якун топди. Жорий йилнинг 6 май куни илк “қора олтин” синов тариқасида қазиб олинди. Лойиҳа “Ўзбекнефтгаз” акциядорлик жамияти, “Мингбулоқнефть қўшма корхонаси” масъулияти чекланган жамияти ва Хитой миллий нефть-газ корпорацияси – CNPC томонидан амалга оширилмоқда. Ушбу кондан 1,5 миллион тонна нефть қазиб олиш кўзда тутилган.


Нега сифатсиз хизмат учун кўп тўлашимиз керак? - Anhor\nAnhor Все посты Нега сифатсиз хизмат учун кўп тўлашимиз керак?\nШундай қилиб, бизнинг манфаатларимиз борасида куйиб-пишаётганлар, яъни сенатор ва депутатларга савол туғилади – депутатлик назорати қаерда қолди, сизларни сайлаган ва бу масалалар борасида жиддий ташвишланаётган аҳолининг ижтимоий кайфияти борасида ғамхўрлик қани? Сайловлар арафасида депутатлар ва сенаторлар сайловчилар учун муҳим бўлган ушбу муаммоларни ҳал этишига умид қилиб қоламиз. Бу сайловчиларга жуда ёққан бўларди…\nЁзда бизда Африкадаги каби жазирама иссиқ, қишда эса Москва вилоятидагидан ҳам совуқроқ…\nБекорчиликка вақт йўқ ёки меҳнат муҳожирларининг тили ҳақида


Ўрта Осиё давлатчилиги тарихидан маълумки, давлат ҳукмдорлари кўп ҳолларда тахтдан воз кечса ёхуд туширилса, охират амалларини бажариш, шариат арконларидан бирини адо этиш учун Макка ва Мадинага йўл оладилар.\nУлар ўша ерда вафот этиш орзусида Макка ва Мадинада умрларининг охирларига қадар фақирликда, тоат-ибодатда ҳаёт кечирадилар.\nТахтдан туширилган ҳукмдорларга Ҳаж зиёратига бориш таклифи кўп ҳолларда фитна ниятида ҳам билдирилганлиги тарихдан маълум (1449 йил Мирзо Улуғбекка қарши шундай фитна уюштирилган эди. – А.З.).\nЎрта Осиё давлатларидан ўнлаб ҳукмдорлар маълум муддат Макка ёки Мадинада яшаб, шу ерда вафот этиб, дафн этилганлар. Масалан, 1555 йил Бобурийларнинг Афғонистон ҳудудидаги ҳукмдори, Бобурнинг иккинчи ўғли Комрон мирзо суюрғоллардан маҳрум этилиб, кўзлари кўр қилиниб, Ҳаж зиёратига юборилган. 1557 йилда Маккада вафот этган шаҳзода, шу ерда дафн этилган эди. Шу ва шунга ўхшаш мисолларни кўплаб келтириш мумкин.\nБухоро хонлигида ҳукмронлик қилган 10 та аштархоний ҳукмдорлар (Боқи Муҳаммад, Вали Муҳаммад, Имомқулихон, Надр Муҳаммадхон, Абдулазизхон, Субҳонқулихон, Убайдуллахон, Абулфайзхон, Абдулмўминхон, Абулғозихон. Абдулмўминхон ва Абулғозихонлар реал ҳокимиятга эга эмас эди. – А.З.) нинг икки нафари Мадинада вафот этган ва шу ерда дафн этилган.\nДин Муҳаммадхон ибн Жонибекхоннинг ўғли, Бухоро хони Имомқулихон (1611-1642) 1642 йил укаси Надр Муҳаммадхон фойдасига тахтдан воз кечиб, Ҳаж зиёрати учун Макка ва Мадинага йўл олади. Мадинада икки-уч йил яшаб, шу шаҳарда Мовароуннаҳрдан борган зиёратчилар дам олиб кетишлари учун Чорбоғ, Маккадаги Каъбага киравериш дарвозаларидан бирига олтин ва кумуш тутқичли ёғоч зина қурдиради. Вафот этгач эса, Мадинадаги Бақиа қабристонида дафн этилади.\nАштархонийларнинг бешинчи хони Абдулазизхон (1613-1682; 1645-1681) 1681 йил ўз укаси Субҳонқулихонни Бухоро тахтига чиқариб, ўзи Умра зиёрати учун Макка ва Мадина шаҳарларига йўл олган. У 1682 йил Мадинада 70 ёшида вафот этган ва амаки бобоси (отаси Надр Муҳаммаднинг акаси. – А.З.) Имомқулихон мақбараси ёнида, Бақиа қабристонига дафн этилган. Субҳонқулихон акасининг ўлимидан қайғуриб, унга бағишлаб “азман грифт” (мендан олди) ва “доштим” радифли марсиялар ёзган экан.